Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: vizsgálata. [lásd: 3/1993. (II. 4.) AB határozat, ABH 1993,
Paragraph Index: 926

2. Az érdemi vizsgálat során az Alkotmánybíróság áttekintette a jogbiztonság kérdésével kapcsolatban eddig kialakított álláspontját. Az Alkotmány 2. § (1) bekezdése kimondja, hogy a Magyar Köztársaság független, demokratikus jogállam. Az Alkotmánybíróság több korábbi határozatában elvi éllel megállapította, hogy a jogbiztonság, mint a jogállamiság leglényegesebb fogalmi eleme és a szerzett jogok védelmének elvi alapja a szociális rendszerek stabilitása szempontjából különös jelentõségû. Ezért garanciális szerepe van annak, hogy a szolgáltatásokat és a hozzájuk fûzõdõ várományokat nem lehet sem alkotmányosan megfelelõ indok nélkül, sem pedig egyik napról a másikra lényegesen megváltoztatni. Az átmenet nélküli változtatáshoz különös indok szükséges. Mindemellett a kötelezõ biztosítási rendszer esetében a járulékok kötelezõ befizetése, vagyis a vagyonelvonás fejében a biztosított, a rendszer fokozottabb stabilitását várhatja el. A törvénnyel elrendelt kötelezõ járulékfizetést nagymértékû állami garanciavállalás (a másik oldalról: bizalomvédelem) legitimálhatja. A kötelezõ biztosítás elvonja ugyanis azokat az eszközöket, amelyekkel az érintett saját kockázatára maga gondoskodhatott volna magáról és családjáról, s ezt a vagyont a társadalombiztosítás szolgálatába állítja. A fedezet társadalmasításával az állam tipikus tulajdonosi magatartást kollektivizál, mely a kötelezõ biztosítási rendszerben az ellátások és az ellátásokhoz fûzõdõ várományok védelmét fokozattan indokolttá teszi. A várományok annál nagyobb védelmet élveznek, minél közelebb állnak a beteljesedéshez, vagyis a szolgáltatásra irányuló alanyi jog megnyíltához.

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes